Jozef Rydlo

Jozef Rydlo (* 20. september 1948, Ružomberok ) je slovenský politik.

Od roku 1968 žil v exile v Taliansku a vo Švajčiarsku. V roku 2006 bol zvolený za poslanca NR SR za Slovenskú národnú stranu. Patrí medzi kritikov Ahtisaariho plánu o budúcnosti Kosova.KDH navrhlo nové uznesenie ku Kosovu Na jeseň 2007 priniesol švajčiarsky denník Berner Zeitung informáciu, že spolu so svojím poslaneckým platom (vyše 100 000 Sk) poberá tiež dôchodok vo Švajčiarsku (okolo 30 000 Sk) kvôli schizofrénii s paranoidnými rysmi.Hochstapler in Schwierigheiten Na otázky, ako sa to zlučuje s poberaním poslaneckého platu, ho Rydlo nazval len „náhradou za poslaneckú činnosť“.Poslanec: Nedávaju mi plat Podľa Berner Zeitung Rydlo v rokoch 1985/86 kradol knihy z Národnej knižnice v Berne, čo sa však premlčalo. V médiách sa objavili aj informácie, že neoprávnene používa titul profesor, ktorý si sám udelil (podľa niektorých svojich vyhlásení mal pôsobiť na viac ako 15 svetových univerzitách) a jeho bývalá manželka Michèle Rydlová-Ponciková ho obvinila z pokusu o svoju vraždu a o vraždu ich detí.Die Karriere eines Hochstaplers 

10. novembra 2007 uverejnil denník Pravda informáciu, že mu švajčiarska sociálna poisťovňa vyplácanie dôchodku pozastavila a bude preverovať, či naň mal nárok. Rydlo sa vyjadril, že je pripravený spolupracovať so švajčiarskymi úradmi, a svoje konanie obhajoval neznalosťou tamojších zákonov.Švajčiari pozastavili Rydlovi dôchodok, Pravda, 10.11.2007 11. apríla 2008 bolo v denníku SME uverejnené rozhodnutie švajčiarskych úradov o tom, že Rydlovi bol odobratý nárok na dôchodok. V prípade prehry na súde mu navyše hrozí povinnosť vrátiť celú sumu dôchodku späť.Rydlovi zrušili švajčiarsky dôchodok, SME, 11.4.2008 

Predseda SNS Ján Slota uviedol, že pre postoj strany bude rozhodujúce, aké vysvetlenie podá ku kauze samotný Rydlo. 

Jozef Rydlo patrí medzi výrazných obdivovateľov prezidenta slovenského štátu Jozefa Tisa. 

Rydlo nechal na internetovej stránke prop.sk uverejniť komuniké, v ktorom uviedol, že zverejnené informácie sú účelovou diskreditáciou jeho osoby kvôli jeho príslušnosti k SNS a kresťanskému svetonázoru. Pod komuniké bol pridaný jeho (ním napísaný) životopis.

 Referencie 

 Iné projekty 

Kategória:Slovenskí historici
Kategória:Slovenskí politici
Kategória:Politici SNS (1990)
Kategória:Slovenskí pedagógovia
Kategória:Poslanci NR SR (2006 – 2010)
Kategória:Osobnosti z Ružomberka
Kategória:Slovenskí emigranti a exulanti